SIKKERHETSRUTINER FOR TRYGG VÅPENHÅNDTERING VED AJFF,S RIFLEBANE.
Ved ankomst må våpen være tomt for ammunisjon og våpen og sluttstykke være fradelt. Dersom våpenet bæres i futteral skal løpet peke mot tak. Våpen/futteral/våpenkasse oppbevares i tilvist våpenhylle i venterom. Ved flytting til tilvist skive på standplass, skal våpenkasse/futteral medtas og klargjøres ved tilvist standplass. Ved påmelding får du utlevert et kammerflagg som skal vise standplassleder og medskyttere at våpenet ditt er tomt før skyting, mellom skyteseriene og etter skyting. Husk å legge kammerflagget tilbake etter bruk. Følg standplassleders instrukser som normalt vil være følgende etter at skyttere har fått tilvist sine standplasser.  Hvis aksept, forholder skytter seg i taushet/ viser ingen tegn.
1: Har alle fått tilvist standplass og er klar over hvilken skive/skivenummer de skal skyte på?
2: Lad opp med inntil 5 skudd.
3: Hørselvern på.
4: Så snart skytterne er klare, mot skivene inntil fem skudd….. Ild.
5: Har alle skutt? Legg i kammerflagg før sjekk av treff.
6: Dere har nå tid for å justere våpen/kikkert før ev. ny skyteserie.
Ved avsluttet skyting,
7: Egen visiter våpen.  Dette gjøres ved å fjerne ev. løs magasin, føre sluttstykke i bakre stilling og sette i kammerflagg før standplassleder godkjenner visitasjonen og skytter pakker ned våpenet og forlater standplass.
Bli liggende/sittende/stående på anvist standplass inntil standplassleder gir annen beskjed. Mellom hver skyteserie vil standplassleder sørge for at skytterne gis tid til å justere rifla og slik at løpet kan avkjøles. Berør ikke annen deltakers våpen, ammunisjon og utstyr uten vedkommendes samtykke.  Hvis skytter trenger bistand fra standplassleder, vises dette ved å rekke opp hånden. 
Kammerflagg isettes i pausene mellom hver skyteserie og etter egenvisitasjon ved avsluttet skyting. Egenvisitasjon gjøres ved at skytter tar ut sluttstykke og løst magasin og kammerflagg isettes før nedmontering/innpakking av våpen.
Ved treningsskyting har skytter kontinuerlig tilgang til monitor for å sjekke treffpunkt. Ved oppskyting til storviltprøve får skytteren sjekke monitor etter at de 5 skuddene (3 skudd ved kombirifle) er avfyrt.
Det er kun skyttere og standplassledelse som skal oppholde seg på standplass under skyting. Standplassledelse kan gi enkeltpersoner som bistår enkeltskyttere tillatelse til å oppholde seg på standplass under skyting. Standplassleder og skyteprøvekontrollør kommuniserer via jaktradio. Andre skal oppholde seg i venterommet. Det er ikke tillatt å røyke på standplass og i venterom.
 


